ঝলমলে এক ফ্যাশন শো - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« জামদানির গৌরবগাথা
নিত্য উপহারে পোশাক প্রদর্শনী »
ঝলমলে এক ফ্যাশন শো
Aug 18, 2009 | ফ্যাশন শো | 0 comments
শুরু হলো মোবাইল ফোনসেট নির্মাণকারী প্রতিষ্ঠান নকিয়ার গ্লিটারবাগ সিরিজের-সম্প্রতি বাজারে আসা কয়েকটি মোবাইল ফোনসেট নিয়ে। আকর্ষণীয় ডিজাইনের মোবাইল সেটগুলো ফ্যাশন-সচেতন মানুষের জন্যই বিশেষভাবে ডিজাইন করা। পোশাক ও মোবাইল ফোন। এ দুটো আজ প্রয়োজনের গণ্ডি পেরিয়ে মানুষের ফ্যাশনের চাহিদাও পূরণ করছে। এ দুটো পণ্যই এখন প্রকাশ করছে আধুনিক মানুষের ফ্যাশন-সচেতনতার। আর তাই ঈদ সামনে রেখে মোবাইল ফোন ও পোশাককে একই সুতোয় গেঁথে এক ফ্যাশন শোর আয়োজন করেছে নোকিয়া ইমারজিং এশিয়া (নকিয়া ইএ)। গত বৃহস্পতিবার ঢাকার একটি হোটেলে আয়োজিত এ ফ্যাশন শোতে অংশ নেন দেশের তিন ফ্যাশন ডিজাইনার শাহরুখ শহীদ, কুহু প্লেমেনডন ও আনিলা হক। এ বছর ঈদের জন্য তাঁদের ডিজাইন করা পোশাকগুলো স্থান পায় এই ফ্যাশন শোতে।
অনুষ্ঠানের শুরুতে এই ফ্যাশন শোর আয়োজন ও গ্লিটারবাগ হ্যান্ডসেট নিয়ে বক্তব্য দেবেন নকিয়া ইএর মহাব্যবস্থাপক প্রেম চাঁদ। তিনি বলেন, বাংলাদেশে নকিয়া ইএ শুরু থেকেই তাদের গ্রাহকদের ফ্যাশন-সচেতনতাকে উৎসাহিত করে আসছে। চলতি বছরের জুলাই থেকে নকিয়া বাংলাদেশে তাদের বিশেষ ডিজাইনের মোবাইল ফোন গ্লিটারবাগের ক্যাম্পেইন চালু করেছে। এরই ধারাবাহিকতায় নকিয়া আয়োজন করেছে এই ফ্যাশন শো। কেননা গ্লিটারবাগ সিরিজের হ্যান্ডসেট তাদের জন্যই, যারা ফ্যাশন-সচেতন। এরপর লটারির মাধ্যমে পুরস্কৃত করা হয় ফ্যাশন শোতে আসা দর্শনার্থীদের মধ্যে পাঁচজনকে।
ফ্যাশন শো শুরু হয় কুহু প্লেমেনডনের ডিজাইন করা পোশাক প্রদর্শনীর মধ্য দিয়ে। ফতুয়া, পাঞ্জাবি এবং বেশ কিছু নতুন ডিজাইনের সালোয়ার-কামিজ ছিল তাঁর ডিজাইনে। মিশ্র সুতার এসব পোশাকে কাজ করা হয়েছে হ্যান্ডব্রাশ, ব্লক ও নানা উপকরণের সমন্বয়ে। ঈদের পোশাকে রং হিসেবে লালের ব্যবহারটাই ছিল বেশি। পোশাকে বর্ণমালার ব্যবহারটা পুরোনো হলেও উপস্থাপনটা ছিল সম্পূর্ণ নতুন। এ ছাড়া ছিল শিফন ও জর্জেটের বেশ কিছু শাড়ি। আঁচলে কুচি ও নানা রঙের কাজ করা এসব শাড়ির সঙ্গে বিভিন্ন ডিজাইনের মাননসই ব্লাউজ বদলে দেবে শাড়ি পরার ধরন।
শাহরুখ শহীদ তাঁর ডিজাইনে নিয়ে এসেছেন দেশীয় আবহে পাশ্চাত্যের ছোঁয়া। গ্রামবাংলার পুরোনো ডিজাইনগুলো যেন নতুন করে ফিরে এসেছে এ শিল্পীর ডিজাইনে। তাঁর শাড়ির ডিজাইনেও যেন ফুটে উঠেছে বাংলার কৃষ্টি ও প্রকৃতির নানা ফুল। মসলিন ও জর্জেটের মিশেল এসব পোশাকে তিনি ব্যবহার করেছেন কাঠের পুঁতি, জরি ইত্যাদি। টপস, কামিজ, পায়জামা ও শাড়ি-প্রতিটি পোশাকের ছাঁটেই ছিল নিয়ম ভাঙার চেষ্টা।
খাদির কাপড়ে ফিরোজা রঙটাই যেন আনিলা হকের বেশি পছন্দ। আমাদের দেশীয় খাদি কাপড়ে রাজকীয় পোশাক বোধহয় এমনই হতো। সেই সঙ্গে আধুনিকতার ছোঁয়াটাও চোখে পড়ে তাঁর পোশাকের ডিজাইনে। জামদানি শাড়ি আর জর্জেটের পোশাকের বিশেষ পার্টি ড্রেসগুলো যে-কারও নজর কাড়বে। রং ব্যবহারে আনিলা হক বেছে নিয়েছেন ফিরোজা ছাড়াও কালো, সাদা ও নীলাভ। ডিজাইনে বর্ণমালার ব্যবহার ছিল তাঁর পোশাকেও।
তিনটি ফ্যাশন শোরই কোরিওগ্রাফি করেছেন আজরা ও লিওনি। ফ্যাশন শোর পর বিশেষ ব্যান্ডসংগীতের পরিবেশনাও ছিল নকিয়ার আয়োজনে।
আরাফাত সিদ্দিকী
সূত্রঃ দৈনিক প্রথম আলো, আগস্ট ১৮, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla